Amytornis

se inndeling!

Amytornis (gressmettslekten, gressmetter) er en slekt i alvesmettfamilien (Maluridae) og tilhører gruppen av sangfugler (Passeri), som er spurvefugler (Passeriformes). Slekten er eneste slekt i underfamilien gressmetter (Amytornithinae) og inkluderer elleve arter med insektetende fugler som har lange ben og lang stiv stjert. Artene er endemiske for Australia, og de fleste har tildels svært begrenset utbredelse. Slekten er én av seks slekter i alvesmettfamilien, som deles inn i to underfamilier, og deles videre inn i fire underslekter.

Gressmettene er fysisk større enn de egentlige alvesmettene og veier fra cirka  til . Nebbet er dessuten kortere og smalere, og reflekterer gressmettenes mer frørike diett. Dette er fugler som tilbringer mye tid på bakken på leten etter mat, og fjærdraktene er som følge av dette mer kryptiske enn hos de egentlige alvesmettene.

 Inndeling 
Inndelingen følger HBW Alive og er i henhold til Rowley & Russell (2017). Norske navn på artene følger Norsk navnekomité for fugl og er i henhold til Syvertsen et al. (2008). Norske navn i parentes er ikke offisielle navn, men kun en foreløpig beskrivelse på en art som ikke har blitt offisielt navngitt enda.

 Passeriformes, spurvefugler
 Passeri, sangfugler
 Meliphagoidea
 Maluridae, alvesmettfamilien, 2 underfamilier, 6 slekter, 4 underslekter, 28 arter
 Amytornithinae, gressmetter, 1 slekt, 4 underslekter, 11 arter
 Amytornis, gressmettslekten, 4 underslekter, 11 arter
 Maluropsis
 A. barbatus, hvitbryngressmett
 Magnamytis
 A. woodwardi, hvitstrupegressmett
 A. dorotheae, carpentariagressmett
 A. striatus, stripegressmett
 Cryptamytis
 A. merrotsyi, korthalegressmett
 Amytornis
 A. housei, svartgressmett
 A. goyderi, sandgressmett
 A. ballarae, kalkadoongressmett
 A. purnelli, steingressmett
 A. textilis, slettegressmett
 A. modestus, (tykknebbgressmett, langhalegressmett)
 Malurinae, alvesmetter

 Referanser 
Christidis, L., Rheindt, F.E., Boles, W.E. & Norman, J.A. (2013) A re-appraisal of species diversity within the Australian grasswrens Amytornis (Aves: Maluridae). Austr. Zool. 36(4): 429–437. doi:https://doi.org/10.7882/AZ.2013.004

Rowley, I. & Russell, E. (2017). Fairy-wrens (Maluridae). In: del Hoyo, J., Elliott, A., Sargatal, J., Christie, D.A. & de Juana, E. (eds.). Handbook of the Birds of the World Alive. Lynx Edicions, Barcelona. (retrieved from http://www.hbw.com/node/52335 on 16 September 2017).

Syvertsen, P. O., Ree, V., Hansen, O. B., Syvertsen, Ø., Bergan, M., Kvam, H., Viker, M. & Axelsen, T. 2008. Virksomheten til Norsk navnekomité for fugl (NNKF) 1990-2008. Norske navn på verdens fugler. Norsk Ornitologisk Forening. www.birdlife.no (publisert 22.5.2008). Besøkt 2016-08-07

 Eksterne lenker 


Kategori:Spurvefugler